AĠENDA

It-Tnejn, 1 ta' April, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

KAROL AQUILINA staqsa lill-

Jista' l-Prim Ministru jgħid f'liema sena ġie mwaqqaf il-Bord dwar id-distruzzjoni ta' passaporti?

Jista' l-Prim Ministru jgħid min huma l-membri ta' dan il-Bord, kif ġew magħżula u kemm-il laqgħa saret tal-Bord mis-sena 2013 sad-data li tiġi mwieġba din il-mistoqsija parlamentari?

Jista' jagħti d-dati ta' meta saret kull laqgħa u jindika l-membri tal-Bord li kienu preżenti u/jew assenti għal kull waħda mil-laqgħat?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jgħid, kemm-il persuna ġiet akkużata li għamlet użu jew ippruvat tagħmel użu minn passaport maħruġ lil persuna oħra sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid ta' liema pajjiżi kienu l-passaporti li ntużaw, l-età, is-sess u n-nazzjonalità tal-persuni li ġew akkużati, kemm-il persuna nstabet ħatja u x'kienet il-piena li ngħatat mill-Qorti?

L-ONOR.

KAROL AQUILINA staqsa lill-

Jista' l-Ministru jgħid kemm-il persuna ġiet akkużata li ffalsifikat, biddlet jew għamlet xi tibdil f'passaport jew inkella wżat jew kellha passaport li taf li ġie ffalsifikat, mibdul jew sar tibdil fih sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid l-età, is-sess u n-nazzjonalità tal-persuni li ġew akkużati, kemm-il persuna nstabet ħatja u x'kienet il-piena li ngħatat mill-Qorti?

L-ONOR.

KAROL AQUILINA staqsa lill-

Jista' l-Ministru jgħid kemm ġew irrapurtati każijiet ta' telf ta' passaporti lill-Korp tal-Pulizija sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid ta' liema pajjiżi kienu l-passaporti li ġew irrapurtati bħala mitlufa, kemm-il passaport instab u kemm-il passaport baqa' mitluf?

L-ONOR.

KAROL AQUILINA staqsa lill-

Jista' l-Prim Ministru jgħid kemm ġew irrapurtati każijiet ta' telf ta' passaporti lill-Uffiċċju tal-Passaporti, sena b'sena mis-sena 2013 sad-data li tiġi mwieġba din il-mistoqsija parlamentari?

Jista jgħid ta' liema pajjiżi kienu l-passaporti li ġew irrapurtati bħala mitlufa, kemm-il rapport sar personalment u kemm-il rapport sar bil-miktub, kemm-il passaport instab u kemm-il passaport baqa' mitluf?

L-ONOR.

KAROL AQUILINA staqsa lill-

Jista' l-Ministru jgħid, kemm ġew ikkonsenjati passaporti li kienu mitlufa lill-Korp tal-Pulizija sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid ta' liema pajjiżi kienu l-passaporti li ġew ikkonsenjati lill-Korp tal-Pulizija?

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsija parlamentari 8818 u jelenka l-kompożizzjoni tas-Selection Panel li għażel ix-shortlisted candidates għall-kariga ta' Imħallef fil-Qorti Ewropea tad-Drittijiet tal-Bniedem għal din is-sena u min kienu dawk li għamlu l-istess fid-darbtejn ta' qabel ukoll?

L-ONOR.

CLAUDETTE BUTTIGIEG staqsiet lill-

Ministru għat-Trasport, Infrastruttura u Proġetti Kapitali

Jista' l-Ministru jgħid liema huma t-toroq li sar xogħol fuqhom minn Infrastruttura Malta fil-lokalità tal-Mellieħa fis-sena 2018?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid liema huma t-toroq li sar xogħol fuqhom minn Infrastruttura Malta fil-lokalità ta' San Pawl il-Baħar fis-sena 2018?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid fis-sena 2019, Infrastruttura Malta fuq liema toroq se taħdem fil-lokalità tan-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid fis-sena 2019, Infrastruttura Malta fuq liema toroq se taħdem fil-lokalità tal-Mellieħa?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid fis-sena 2019, Infrastruttura Malta fuq liema toroq se taħdem fil-lokalità ta' San Pawl il-Baħar?

L-ONOR.

CLAUDETTE BUTTIGIEG staqsiet lill-

Ministru għall-Intern u Sigurtà Nazzjonali

Jista' l-Ministru jgħid kemm hemm membri fil-Korp tal-Pulizija?

Kemm minnhom huma nisa u kemm minnhom huma rġiel?

Jista' jgħid ukoll ir-rank/grad ta' dawn in-nisa?

L-ONOR.

JASON AZZOPARDI staqsa lill-

Jista' l-Prim Ministru jwieġeb il-mistoqsija parlamentari 9104 u jgħid kemm-il applikazzjoni saret għal visa Maltija minn ċittadini tan-Nepal, il-Bangladesh, l-Indja u l-Pakistan mill-2013 sal-lum?

Jista' jgħid ukoll kemm ġew aċċettati u kemm ġew rifjutati maqsuma skont l-isem tal-applikant?

L-ONOR.

JASON AZZOPARDI staqsa lill-

B'referenza għat-tweġiba tal-mistoqsija parlamentari 8822 fejn il-Ministru jirreferi għal perjodu meta jien kont Ministru responsabbli għall-ħlasijiet ta' Home Ownership Scheme plots, meta fil-fatt jien kont l-ewwel Ministru għall-Artijiet mill-1981 sal-2008 li kien ta direzzjoni biex kull sena l-Lands jibdew iħallsu lil min kien itteħdietlu l-art bejn l-1981-1983 biex fuqhom inbnew l-HOS plots, u fil-fatt bejn l-2008 u l-2013 għall-ewwel darba saru miljuni ta' euro fi ħlasijiet ta' arretrati biex mijiet ta' nies ħadu li ħaqqhom u oħrajn setgħu jsiru sidien ta' djarhom, jista' issa l-Ministru jwieġeb dak li staqsejtu fil-mistoqsija parlamentari 8822 u jgħid kemm-il unit/plot tal-HOS tas-snin 80 ġew imħallsa mill-Awtorità tal-Artijiet u li fuqhom ir-residenti għadhom jgħixu b'konvenju li jiġġedded, ġew imħallsa fl-2017, 2018 u 2019 sal-lum?

Jista' jgħid kemm intefqu flus u f'liema lokalitajiet kienu dawn ir-residenzi?

L-ONOR.

Jista' l-Prim Ministru jwieġeb il-mistoqsijiet parlamentari 8209 u 8074 li oriġinarjament saru lill-Ministeru għall-Finanzi u li issa ġew riferuti lilu u ċjoè: Jista' l-Prim Ministru jgħid kemm ġew likwidati kumpaniji matul l-2017 u l-2018, xahar b'xahar?

L-ONOR.

Jista' l-Prim Ministru jpoġġi fuq il-Mejda tal-Kamra lista sħiħa ta' dawk id-data sets li huma aċċessibbli taħt l-inizjattiva tal-Open Data?

L-ONOR.

Jista' l-Prim Ministru jgħid x'inizjattivi ttieħdu matul l-2018 u s'issa fl-2019 sabiex fil-Ministeru tiegħu u fl-entitajiet kollha li jaqgħu taħtu, il-binjiet li minnhom joperaw, ikunu aktar aċċessibbli għal persuni b'diżabilità?

L-ONOR.

Ministru għall-Ekonomija, Investiment u Negozji Żgħar

Jista' l-Ministru jgħid x'inizjattivi ttieħdu matul l-2018 u s'issa fl-2019 sabiex fil-Ministeru tiegħu u fl-entitajiet kollha li jaqgħu taħtu, il-binjiet li minnhom joperaw, ikunu aktar aċċessibbli għal persuni b'diżabilità?

L-ONOR.

Ministru għall-Edukazzjoni u Xogħol

L-ONOR.

Ministru għall-Enerġija u Immaniġġar tal-Ilma

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

B'referenza għad-domanda parlamentari numru 27945 tat-12-il leġiżlatura, jista' l-Ministru jgħid minn meta ġie introdott S. L. 378.18 fil-liġijiet ta Malta dwar alternative dispute resolution kemm entitajiet applikaw mal-Consumer Affairs Council sabiex jottjenu liċenzja skont il-liġi msemmija, min huma dawk kollha li applikaw, kemm u min minnhom ġie aċċettat, kemm u min minnhom ġew rifjutati, kemm hemm u min huma li għad għandhom l-application tagħhom being processed?

Jista' jgħid ukoll dawk li ġew aċċettati f'liema setturi joffru s-servizzi tagħhom?

L-ONOR.

CHRIS SAID staqsa lill-

Ministru għal Għawdex

B'referenza għall-Press Release 190321 maħruġa mill-Ministeru tagħha, tista' l-Ministru tpoġġi fuq il-Mejda tal-Kamra l-P.A. number għall-proġett ta' bini ta' Qorti ġdida ġewwa Għawdex kif ukoll kopja tal-pjanti u applikazzjoni tal-istess binja?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid x'widien ġew imnaddfa u rijabilitati minn Ġunju 2017 sal-lum ġewwa Għawdex?

Tista' tgħid x'kienet l-ispiża fuq kull wieħed mill-widien u fiex kien jikkonsisti x-xogħol?

Tista' tgħid x'widien hemm ippjanati li jitnaddfu matul is-sena 2019?

L-ONOR.

JASON AZZOPARDI staqsa lill-

Jista' l-Ministru jgħid kemm-il darba mill-2013 sal-jum li fih tkun imwieġba din l-interpellanza ġie applikat il-proviso tal-artiklu 569(6) tal-Kodiċi Kriminali u senjatament fejn jipprovdi: "Iżda jekk l-Avukat Ġenerali jkun ordna li ma għandhom jittieħdu ebda proċeduri, huwa għandu jibgħat rapport lill-President ta' Malta fejn jiddikjara r-raġunijiet għaliex ikun għamel dan."?

L-ONOR.

ROBERT CUTAJAR staqsa lill-

Jista' l-Ministru jwieġeb il-mistoqsija parlamentari 9521 u jgħid kif inhi mqassma l-istruttura tal-karigi/pożizzjonijiet fl-Aġenzija LESA sad-data li qed titressaq din id-domanda?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid kemm-il uffiċċju għandhom f'Għawdex l-aġenziji jew dipartimenti li jaqgħu taħt il-Ministeru tiegħu?

Jista' jelenkahom u jgħid fejn qegħdin u x'servizzi joffru?

Jista' jgħid ukoll kemm hemm impjegati f'kull uffiċċju, kull impjegat kemm ilu snin u xhur jaħdem, u xi grad għandhom dawn l-impjegati f'kull uffiċċju?

L-ONOR.

CHRIS SAID staqsa lill-

B'referenza għat-tweġiba għall-mistoqsija parlamentari 9305, jista' l-Ministru jgħid x'se jsir minn dawn l-istudji li qed isiru minn Infrastructure Malta fuq it-toroq kollha ta' Għawdex peress li dawn għadhom ma jiffurmawx parti mix-xogħol li trid tagħmel Infrastructure Malta iżda jaqgħu taħt il-Ministeru għal Għawdex?

L-ONOR.

CHRIS SAID staqsa lill-

Ministru għal Għawdex

B'referenza għat-tweġiba tal-mistoqsija parlamentari 9155, tista' l-Ministru tgħid x'inhi r-raġuni li dan in-night shelter ġewwa x-Xagħra Għawdex għadu mhux lest meta kien inawgurat minnha f'Ottubru 2018 ħames xhur ilu?

Tista' telenka fid-dettall x'għad fadal isir f'dan in-night shelter u f'liema xahar ta' din is-sena hu ppjanat li jilqa' l-ewwel residenti?

Tista' tgħid ukoll x'inhi r-raġuni li l-assessment tal-applikant għadu mhux lest u ħa diġà iktar minn ħames xhur biex isir?

L-ONOR.

CHRIS SAID staqsa lill-

Jista' l-Ministru jgħid kemm-il darba ġie użat minn meta daħal fis-seħħ l-Ordni dwar in-Notifikazzjoni dwar Żvilupp (L.S. 552.08) u għal liema applikazzjonijiet?

L-ONOR.

JASON AZZOPARDI staqsa lill-

Jista' l-Prim Ministru jgħid x'inhuma l-opri tal-arti li jinsabu fil-Berġa ta' Kastilja, mislufa sija mingħand Heritage Malta u sija mill-privat?

Jista' jgħid f'liema kmamar fil-Berġa ta' Kastilja jinsabu esposti?

L-ONOR.

SIMON BUSUTTIL staqsa lill-

Ministru għall-Ġustizzja, Kultura u Gvern Lokali

B'referenza għall-ittra tiegħu lill-Viċi President tal-Kummissjoni Ewropea, Frans Timmermans u lill-Kummissarju Ewropew għall-Ġustizzja, Vera Jourova, datata 21 ta' Marzu 2019, jista' l-Ministru jgħid jekk hu jew rappreżentanti oħra tal-Gvern kellux/kellhomx laqgħat mal-Kummissjoni Ewropea dwar il-kontenut ta' din l-ittra u/jew dwar ir-rapport tal-Kummissjoni ta' Venezja qabel ma ntbagħtet din l-ittra?

L-ONOR.

SIMON BUSUTTIL staqsa lill-

B'referenza għall-ittra tiegħu lill-Viċi President tal-Kummissjoni Ewropea, Frans Timmermans u lill-Kummissarju Ewropew għall-Ġustizzja, Vera Jourova, datata 21 ta' Marzu 2019, jista' l-Ministru jgħid jekk il-Gvern qattx intalab, formalment jew informalment, mill-Kummissjoni Ewropea biex jagħmel il-bidliet proposti f'din l-ittra?

L-ONOR.

SIMON BUSUTTIL staqsa lill-

B'referenza għall-ittra tiegħu lill-Viċi President tal-Kummissjoni Ewropea, Frans Timmermans u lill-Kummissarju Ewropew għall-Ġustizzja, Vera Jourova, datata 21 ta' Marzu 2019, jista' l-Ministru jgħid jekk il-Gvern ingħatax lista ta' riformi li huwa mistenni jwettaq mill-Kummissjoni Ewropea in segwitu għar-rapport tal-Kummissjoni ta' Venezja?

L-ONOR.

SIMON BUSUTTIL staqsa lill-

B'referenza għall-ittra tiegħu lill-Viċi President tal-Kummissjoni Ewropea, Frans Timmermans u lill-Kummissarju Ewropew għall-Ġustizzja, Vera Jourova, datata 21 ta' Marzu 2019, jista' l-Ministru jikkonferma jekk Malta għandhiex proċedura ta' infringement miftuħa jew jekk irċevitx reasoned opinion mill-Kummissjoni Ewropea dwar materji mniżżla jew relatati ma' din l-ittra?

L-ONOR.

MARIO GALEA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid jekk jinsabx infurmat li fid-Djar tal-Anzjani taż-Żejtun, anzjani li jkollhom imorru l-isptar bħala emerġenza jew għal xi vista u m'għandhomx qraba, qed jintbagħtu waħedhom bla carer meta qabel il-prassi kienet li jekk ma jkollhomx qraba jintbagħat carer magħhom?

L-ONOR.

MARIO GALEA staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm hi l-ispiża totali kuljum ta' kull pazjent li jinsab fil-Forensic Unit tal-Isptar Monte Karmeli?

L-ONOR.

MARIO GALEA staqsa lill-

Jista' l-Ministru jgħid għaliex il-Kummissarju tal-Pulizija preżenti ngħata promozzjoni u nħatar kummissarju meta kiteb kliem ta' natura politika fuq il-Facebook tiegħu, filwaqt li suldat li kkritika lill-gvern fuq xatba u għadda kumment kontra l-gvern, tkeċċa minn suldat?

Jaħsibx li dan huwa attakk kontra l-libertà tal-espressjoni li fizzjal tal-Korp tal-Pulizija kiteb favur il-gvern u membru tal-AFM tkeċċa għax għadda rimarki simili imma li setgħu jiġu interpretati li huma kontra l-Gvern?

Ma jaħsibx li dan huwa każ ċar ta' diskriminazzjoni politika?

L-ONOR.

BYRON CAMILLERI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk ħajt fi Triq il-Merħba Fgura faċċata tar-residenzi li d-dettalji tagħhom qed jingħataw separatament, huwiex proprjetà tal-Uffiċċju Konġunt jew entità oħra li taqa' taħtu?

L-ONOR.

Jista' l-Ministru jgħid meta se tinqala' Triq in-Naxxar Birkirkara, u ssir mill-ġdid partikolarment in-naħa tal-ħwienet li d-dettalji dwarhom qed jingħataw separatament peress li tinsab fi stat ħażin ħafna?

L-ONOR.

ROBERT CUTAJAR staqsa lill-

Jista' l-Ministru jgħid jekk hux minnu jew le li waqt li għaddej ix-xogħol mill-Kunsill Lokali Mellieħa fi Triq Ġorġ Borġ Olivier, kantuniera ma' Triq Sant Anna, liema xogħol jikkonsisti fi bdil ta' 6 tarġiet għal rampa, instab xelter?

Jekk iva x'passi ser ikunu qed jittieħdu sabiex dan jiġi protett u ma ssirlux ħsara?

L-ONOR.

ROBERT CUTAJAR staqsa lill-

Jista' l-Ministru jgħid meta ġie approvat il-permess mill-Awtorità tal-Ippjanar fuq xogħol li għaddej mill-Kunsill Lokali Mellieħa fi Triq Ġorġ Borġ Olivier kantuniera ma' Triq Sant Anna fuq bdil ta' 6 tarġiet għal rampa?

L-ONOR.

ROBERT ARRIGO staqsa lill-

Ministru għat-Turiżmu

Jista' l-Ministru jpoġġi kopja tal-accounts li nqraw fl-Annual General Meeting tal-Airmalta reċentement?

L-ONOR.

FREDERICK AZZOPARDI staqsa lill-

Jista' l-Prim Ministru jwieġeb il-mistoqsija parlamentari 9509 u ċjoè: B'referenza għall-mistoqsija parlamentari 9388, li kienet tirrigwardja impjegati Għawdxin li jaqgħu taħt il-Ministeru għal Għawdex, u li għandhom pagi u kundizzjonijiet ta' xogħol differenti minn impjegati Maltin li jaħdmu fl-istess dipartimenti f'Malta, u ċjoè fl-Uffiċċji f'Għawdex ta' Transport Malta (Liċenzji u Testijiet), ir-Reġistru tal-Artijiet, l-Awtorità tal-Artijiet, Identity Malta (Passaporti, ID Cards, Ċittadinanza) u r-Reġistru Pubbliku, u in vista tat-tweġiba għall-mistoqsija parlamentari 9256 fejn ġie kkonfermat li dawn l-ħaddiema huma kollha uffiċjali pubbliċi, u peress li l-ħaddiema Maltin li jaħdmu fl-istess dipartimenti f'Malta għadhom ukoll meqjusa bħala uffiċjali pubbliċi li huma mislufa ma' dawn l-entitajiet, u qed igawdu minn dawn il-kundizzjonijiet u pagi differenti matul iż-żmien li jkunu deployed ma' dawn l-entitajiet, liema kundizzjonijiet jintilfu jekk jirritornaw lura mas-servizz pubbliku, u b'referenza għat-tweġiba għall-mistoqsija 9388 fejn ingħad li l-impjegati Għawdxin mhux impjegati mislufa iżda huma uffiċjali pubbliċi taħt il-Ministeru għal Għawdex, u peress il-ħaddiema Maltin huma wkoll uffiċjali pubbliċi, u in vista tal-Artiklu 27 tal-Att dwar l-Impiegi u r-Relazzjonijiet Industrijali (Kap 452) li jgħid li "impjegati fl-istess klassi ta' impjieg għandhom id-dritt għall-istess rata ta' remunerazzjoni għal xogħol ta' valur ugwali" jista' l-Prim Ministru ġentilment jikkunsidra li l-ħaddiema Għawdxin, li qed jagħmlu xogħol identiku, għax għandhom l-istess grad, u l-istess klassi, jingħataw l-istess drittijiet skont kif jingħad fl-Artiklu tal-liġi msemmiha?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jara l-każ tal-individwu li d-dettalji dwaru qed jingħataw separatament rigward il-ħtieġa ta' LSE lill-istudent li ilu jistenna minn Frar 2018?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jara l-każ tal-individwu li d-dettalji dwaru qed jingħataw separatament rigward il-ħtieġa ta' LSE lill-istudent li ilu jistenna għal aktar minn 3 snin?

L-ONOR.

In vista tat-tweġiba mogħtija għall-mistoqsija parlamentari 9457, jista' l-Ministru jgħid fejn ġew seconded is-26 Membru tal-Korp?

L-ONOR.

Jista' l-Prim Ministru jgħid kemm-il revoka ta' ċittadinanza ġew komunikati minn Identity Malta fl-2019, u f'kull waħda, jista' jgħid f'liema sena ż-żwieġ kien ġie deċiż mill-Qorti li kien b'qerq?

L-ONOR.

RYAN CALLUS staqsa lill-

Ministru għall-Edukazzjoni u Xogħol

B'referenza għall-inkjesta dwar il-Malta Racing Club tas-27 ta' Awwissu 2014, f'paġna 24 jingħad li "In case of a power failure on the national grid the generator on the Club's premises kicks in 30 seconds after black out." - il-Ministru huwa konxju li dan mhux il-każ, u li minflok, id-dwal iridu jinxtegħlu manwalment?

L-ONOR.

RYAN CALLUS staqsa lill-

Ministru għall-Edukazzjoni u Xogħol

B'referenza għall-istatut tal-Malta Racing Club (MRC) fejn jingħad li f'Diċembru ta' kull sena għandha ssir elezzjoni bejn is-sidien taż-żwiemel, jista' l-Ministru jgħid min kienu s-sidien li ġew eletti fl-elezzjoni ta' Diċembru 2018 sabiex jagħmlu parti mill-Kumitat tal-MRC?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jgħid il-kunsill responsabbli mill-Korsa taż-Żwiemel tal-Marsa meta beħsiebu jagħti wiċċ ġdid ta' ramel lill-korsa?

L-ONOR.

SIMON BUSUTTIL staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid għaliex fuq il-website tal-Ministeru għall-Familja, Drittijiet tat-Tfal u Solidarjetà Soċjali - - taħt it-titlu Commissioner for the Older Persons m'hemm l-ebda isem imniżżel, la tal-persuna li d-dettalji dwarha qed jingħataw separatament u lanqas ta' xi persuna oħra, u lanqas m'hemm indirizz elettroniku jew website bħalma hemm fil-każ tal-Kummissarju għat-Tfal u l-Kummissarju għad-Drittijiet ta' Persuni b'Diżabilità?

L-ONOR.

SIMON BUSUTTIL staqsa lill-

Jista' l-Ministru jgħid jekk l-uffiċċju mniżżel fil-website li jidher bħala tal-Commissioner for the Older Persons, u li jġib l-indirizz li d-dettalji dwaru qed jingħataw separatament, hux fil-fatt qed jintuża mill-Kummissarju għall-Anzjani u jekk le, minn fil-fatt qiegħed jużah, jekk qiegħed jintuża?

L-ONOR.

IVAN BARTOLO staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid liema huma dawk il-kunsilli lokali li joħorġu rivista u jibagħtuha lir-residenti tal-lokalità tagħhom b'mod speċjali biex jinfurmawhom x'qiegħed jiġri fil-lokalità?

Kemm-il darba fis-sena dawn il-kunsilli jibagħtu dawn ir-rivisti?

L-ONOR.

IVAN BARTOLO staqsa lill-

Jista' l-Ministru jgħid liema huma dawk iċ-Ċentri ta' Matul il-Jum li qed jinvolvu l-klijenti tagħhom f'sessjonijiet ta' tisjir?

Kemm hemm klijenti li qed jibbenefikaw minn din l-inizjattiva?

L-ONOR.

IVAN BARTOLO staqsa lill-

Jista' l-Ministru jgħid jekk iċ-Ċentri ta' Matul il-Jum kif ukoll id-Djar Residenzjali mmexxija mill-Aġenżija Sapport għandhomx polza ta' assigurazzjoni komprensiva?

L-ONOR.

IVAN BARTOLO staqsa lill-

Jista' l-Ministru jgħid kemm-il każ ta' abbuż fuq persuni b'diżabilità rċevew l-Aġenzija Sapport, l-Awtorità ta' Standards ta' Ħarsien Soċjali u l-Kummissjoni għad-Drittijiet ta' Persuni b'Diżabilità f'dawn l-aħħar tliet snin?

Fiex kienu jikkonsistu dawn l-abbużi?

ORDNIJIET TAL-ĠURNATA

Abbozz Nru 77 – Abbozz ta' Liġi biex jemenda l-Att għat-Twaqqif ta' Awtorità ta' Malta dwar il-Komunikazzjoni – Tieni Qari (Kont.) - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 78 – Abbozz ta' Liġi biex jemenda l-Att dwar it-Trattament Xieraq tal-Annimali – Tieni Qari – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 80 – Abbozz ta' Liġi li jemenda l-Att dwar il-Kompetizzjoni u l-Att dwar l-Affarijiet tal-Konsumatur u Liġijiet oħra – Tieni Qari – Ministru għall-Ġustizzja, Kultura u Gvern Lokali.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Tielet Qari - Ministru għall-Ġustizzja, Kultura u Gvern Lokali.

Abbozz Nru 70 - Abbozz ta' Liġi dwar Żoni Ħielsa f'Malta – Tielet Qari - Ministru għall-Ekonomija, l-Investiment u n-Negozji ż-Żgħar.

29 ta' Marzu 2019 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI AĠĠUNT

Il-Kumitat għall-Konsiderazzjoni ta' Abbozzi ta' Liġi Aġġunt se jiltaqa' nhar it-Tnejn, 1 ta' April 2019, fit-3.15 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 60 – Abbozz ta' Liġi dwar it-Trademarks – Ministru għall-Ekonomija, l-Investiment u n-Negozji Żgħar – Konsiderazzjoni mill-Ġdid.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Ministru għal Għawdex

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 79 – Abbozz ta' Liġi li jemenda l-Att dwar Kunsilli Lokali – Ministru għall-Ġustizzja, Kultura u Gvern Lokali.

KUMITAT PERMANENTI GĦALL-ISTANDARDS FIL-ĦAJJA PUBBLIKA

Il-Kumitat Permanenti għall-Istandards fil-Ħajja Pubblika se jiltaqa' nhar l-Erbgħa, 3 ta' April 2019 fl-4.30 pm fil-Kamra tal-Kumitati fil-Parlament, il-Belt Valletta, b'din l-aġenda:

Laqgħa mal-Kummissarju għall-Istandards fil-Ħajja Pubblika, Dr George Hyzler (Kont.)

Ħidma tal-Kumitat Permanenti għall-Istandards fil-Ħajja Pubblika (Kont.)

29 ta' Marzu 2019 SKRIVAN TAL-KAMRA